OpenLLM-France/wikimedia huggingface dataset:
# KUKA

KUKA és una empresa multinacional d'automatització i robòtica industrial amb seu a Augsburg, Alemanya.
Actualment, l'estructura de la companyia està formada per cinc segments: sistemes, robòtica, swisslog, swisslog per assistència sanitària i la divisió xinesa. La branca de sistemes ofereix solucions d'automatització per a processos de fabricació, especialment per a la indústria automobilística. La divisió de robòtica s'encarrega de desenvolupar, fabricar i comercialitzar robots industrials. Els segments swisslog provenen de l'adquisició d'una empresa amb aquest nom l'any 2014 i ofereixen productes d'automatització pels sectors sanitari i de logística. Finalment, la branca xinesa s'encarrega de fabricar i comercialitzar tots els productes de les altres divisions per al mercat xinès.
L'empresa fou fundada l'any 1898 per Johan Josef Keller i Jakob Knappich, anomenant-se amb l'acrònim de Keller und Knappich Augsburg. Inicialment, la companyia produïa acetilè per il·luminar llars i carrers però amb el temps també fabricaria oxi-acetilè i resistors elèctrics per a soldadura. Durant el segle xx, gràcies a la creixent indústria de l'automòbil alemanya, KUKA va especialitzar-se en processos de soldadura automàtica. A partir de l'any 1973, amb la introducció del robot Famulus, l'empresa s'introduiria al camp de la robòtica industrial. A la dècada del 2010 l'empresa s'havia consolidat com una de les més importants en automatització industrial arreu del món. Tot i això, l'any 2016 l'empresa seria adquirida pel conglomerat xinès Midea Group per 4.300 milions de dòlars en una operació que va generar controvèrsia internacionalment. L'any 2020 KUKA va ingressar 2.570 milions de dòlars amb un benefici net de 460 milions i donava feina a aproximadament 14.000 empleats.

## Referències

* 1 2 «KUKA AG KU2G.DE». Reuters, 17-12-2021. [Consulta: 18 desembre 2021].
* 1 2 «KUKA AG». Bloomberg LP, 17-12-2021. [Consulta: 18 desembre 2021].
* 1 2 Joseph, 2016, p. 211.
* ↑ Tobe, Frank «KUKA acquires Swisslog for $357 million». The Robot Report, 18-10-2014 [Consulta: 18 desembre 2021].
* ↑ Prodhan, Georgina; Preisinger, Irene «Kuka's robotics boss sees benefits of Chinese ownership». Reuters, 22-06-2016 [Consulta: 18 desembre 2021].
* 1 2 Rooks, 1987, p. 15.
* ↑ Pechlaner et al., 2020, p. 158.
* ↑ Takayuki, Kato «Germany's Kuka signs job security pact with Midea». Nikkei Asia, 29-06-2016 [Consulta: 18 desembre 2021].

## Bibliografia

* Joseph, Ugesh A. The 'Made in Germany' Champion Brands: Nation Branding, Innovation and World Export Leadership. Nova York: Routledge, 2016, p. 285. ISBN 9781409466468 [Consulta: 18 desembre 2021].
* Pechlaner, Harald; Erschbamer, Greta; Thees, Hannes; Gruber, Mirjam. China and the New Silk Road: Challenges and Impacts on the Regional and Local Level. Springer Nature, 2020, p. 219 [Consulta: 18 desembre 2021].
* Rooks, Brian «From robotics to assembly — KUKA looks to the future». Assembly Automation, Vol. 7 No. 1, 1987, p. 15-17. DOI: 10.1108/eb004202. ISSN: 0144-5154 [Consulta: 18 desembre 2021].
# Kim Young-sam

    En aquest nom coreà, el cognom és Kim.
Kim Young-sam (en hangul: 김영삼, en hanja: 金泳三) (Koje Do, 20 de desembre de 1927 - Seül, 22 de novembre de 2015) fou un polític sud-coreà que va ser el 7è president de Corea del Sud (1993 - 1998). Des de 1961, va ser un dels líders de l'oposició democràtica als règims autoritaris de Park Chung-hee i Chun Doo-hwan durant tres dècades.
Kim fou elegit el 1992 per un únic mandat de cinc anys, esdevenint el primer president no militar en 30 anys. La seva política es va centrar en una campanya massiva contra la corrupció, la detenció dels seus dos predecessors en el càrrec i una àmplia obertura a l'exterior. Era cristià presbiterià.

## Referències

* ↑ «Ex-President Kim dies at 87». The Korea Heald. HERALD CORPORATION. [Consulta: 23 novembre 2015].
# Kopanki (Vorónej)

* Per a altres significats, vegeu «Kopanki».
Kopanki (en rus: Копанки) és un poble (un khútor) de l'óblast de Vorónej, a Rússia, segons el cens del 2010 tenia 212 habitants.

## Referències

* ↑ Расстояние от Херсонского до Россоши
* 1 2 Херсонский хутор на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
# Kopaní (Crimea)

* Per a altres significats, vegeu «Kopaní».
Kopaní (en rus: Копани) és un poble de la República Autònoma de Crimea a Ucraïna, que el 2014 tenia 71 habitants. Pertany al districte rural de Djankoi.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Ratpenat orellut californià

El ratpenat orellut californià (Macrotus californicus) és una espècie de ratpenat que viu a Mèxic i als Estats Units.
Habita el desert.

## Referències

* ↑ Distribució (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Kaş

Kaş és una ciutat de pesca, busseig i turisme, i un municipi i districte de la província d'Antalya, Turquia. La seva superfície és de 1.750 km$^2$, i la seva població és de 62.866 (2022). És a 168 km a l'oest de la ciutat d'Antalya. Com a estació turística, està relativament verge.

## Història

Encara que la península de Teke ha estat ocupada des de l'edat de pedra, sembla que Kaş va ser fundada pels licis, i el seu nom en llengua licia era Habesos o Habesa. Va ser membre de la Lliga Lícia, i la seva importància durant aquest temps queda confirmada per la presència d'una de les necròpolis liciana.
En el període hel·lenístic i sota l'⁣Imperi Romà va servir com a port de Phellus anomenat Antiphellus (grec: Αντίφελλος), el nom amb què es coneixia en aquella època.
La ciutat va patir a causa de les incursions àrabs, llavors va ser annexat (sota el nom d'Andifli) al sultanat d'Anatòlia de Rum, dirigit pels seljúcides. Després de la desaparició dels seljúcides, va passar sota els otomans.
El 1923, a causa de l'⁣intercanvi forçós de poblacions entre Grècia i Turquia després de la guerra greco-turca, la població d'origen grec de la zona va marxar cap a Grècia.
A principis de la dècada de 1990 el turisme va començar a créixer a Kaş, amb visitants principalment del Regne Unit i Alemanya. Aquest creixement del turisme va provocar una explosió en la construcció d'apartaments (sovint sense llicència), que amenaça greument el paisatge i el medi ambient. Particularment afectada és la península de Çukurbağ, a l'oest de la ciutat, que ara hi ha construïts hotels de luxe.

## Referències

* ↑ Büyükşehir İlçe Belediyesi, Turkey Civil Administration Departments Inventory. Retrieved 8 June 2023.
* ↑ «İl ve İlçe Yüz ölçümleri». General Directorate of Mapping. [Consulta: 22 maig 2023].
* ↑ «Address-based population registration system (ADNKS) results dated 31 December 2022, Favorite Reports» (XLS) (en anglès). TÜİK. [Consulta: 22 maig 2023].
* ↑ Darke, Diana. Guide to Aegean and Mediterranean Turkey. M. Haag, 1986, p. 160. ISBN 9780902743342.

## Bibliografia

* Hazlitt, William. The Classical Gazetteer: A Dictionary of Ancient geography Sacred & Profane. Whittaker, London, 1851.
* Bertarelli, L.V.. Guida d'Italia, Vol. XVII (en italià). Milano: Consociazione Turistica Italiana, 1929.
# Reacció de Mannich

La reacció de Mannich és una reacció orgànica tricomponent que consisteix en l'amino-alquilació amb formaldehid i amoníac (o qualsevol amina primària o secundària) d'un protó àcid situat en posició α d'un grup carbonil. El producte final és un compost β-aminocarbonílic, conegut com a base de Mannich.

## Mecanisme

El mecanisme de la reacció de Mannich comença amb la formació d'un ió imini a partir del formaldehid i l'amina:
El compost carbonílic pot tautomeritzar a la seva forma enòlica i atacar el ió imini:
# Reacció de Nef

La reacció de Nef és una reacció orgànica que descriu la hidròlisi àcida d'un nitroalcà (1) al corresponent aldehid o cetona (3), alliberant òxid de dinitrogen (4).
Va ser descrita el 1894 pel químic John Ulric Nef.

## Referències

* ↑ The NEF Reaction Wayland E. Noland Chem. Rev. 1955, 55(1), 137 - 155. (Revisió, doi:10.1021/cr50001a003)
* ↑ Pinnick, H. W. Org. React. 1990, 38, 655-792. (Revisió)
* ↑ Grierson, D. S.; Husson, H.-P. Comp. Org. Syn. 1991, 6, 937-944. (Revisión)
* ↑ Ballini, R.; Petrini, M.; Recent synthetic developments in the nitro to carbonyl conversion (Nef reaction), Tetrahedron, 2004, 60 (5), p.1017-1047 doi:10.1016/j.tet.2003.11.016 (Revisió)
# Kelang

Kelang (també Klang, Jawi: كلاڠ) és una ciutat portuària al sud-oest de Selangor, Malàisia. Els britànics van anomenar al port com Port Swettenham.
El districte és fronterer amb Kuala Langat al sud, Petaling a l'est i Kuala Selangor al nord. Estret de Malaca es troba a l'oest.

## Etimologia

Nom Klang es deriva de la paraula Malaio; Kilang els mitjans fàbrica.

## Història

La regió s'havia erigit en estat independent al segle xviii i al segle xix va formar part de la federació de Sri Menanti. El 1867 dos caps del país, Raja Abdullah de Selangor i Raja Mahadi de Kelang, va lluitar per controlar el comerç i es va produir una guerra que va durar set anys. Les dues parts van demanar ajut extern i els britànics van intervenir i l'octubre de 1874 es va nomenar un resident que no va tardar a suprimir l'estat de Klang i unir-lo a Selangor. La ciutat de Klang fou llavors la capital de l'estat de Selangor però el 1882 fou traslladada a Kuala Lumpur.

## Referències

* Kelang (Klang) Arxivat 2010-11-27 a Wayback Machine.
# Ramón Beade Méndez

Ramón Beade Méndez (Tiobre, Betanzos, província de la Corunya, 7 d'abril de 1900 - 3 de juliol de 1956) fou un polític socialista gallec. Agricultor, maçó, militant del PSOE gallec i cap de la Federació Comarcal de Betanzos de la UGT, a les eleccions municipals espanyoles de 1931 fou un dels 16 regidors republicans de l'Ajuntament de Betanzos. Durant la Segona República Espanyola fou elegit diputat per la Corunya a les eleccions generals espanyoles de 1931 i 1936. Va participar amb un projecte d'estatut d'autonomia per a Galícia el 1932, juntament amb membres d'ORGA, però l'arribada de la CEDA al poder el 1933 aparcà el projecte. El 1934 protagonitzà amb Xoan Xesús González i Xaime Quintanilla una escissió dins el PSOE gallec que donà lloc a la Unió Socialista Gallega (USG). El 1936 va tornar a la disciplina del PSOE.

## Referències

* La proclamació de la II República a Betanzos
* Alfonso Bozzo "La autodeterminación gallega" a Historia 16 núm 6, octubre 1976.
* Fitxa del Congrés dels Diputats (castellà)
# Kei Mikuriya

Kei Mikuriya (japonès: 御厨景) (prefectura de Chiba, 29 d'agost de 1977) és un exfutbolista del Japó.
Comença la seua carrera professional al Yokohama Marinos el 1996. Ha jugat als clubs Vegalta Sendai i es va retirar a finals de la temporada 2000.
El juny de 1997, va ser seleccionat per la selecció nacional sub-20 del Japó per al Campionat Mundial juvenil de 1997.

## Referències

* ↑ J.League Data Site (japonès)
* ↑ Kei Mikuriya, Fitxa a Transfermarkt (anglès)
* ↑ «FIFA». Arxivat de l'original el 2019-06-02. [Consulta: 8 juny 2020].
# Krystyna Kobylańska

Krystyna Kobylańska (Brest, Polònia, 6 d'agost de 1925 – 30 de gener de 2009, Milanówek, Polònia) va ser un musicòleg polonès. Treballà en el Museu Fryderyk Chopin de Varsòvia.
El 1977 va ser autor de la publicació Frédéric Chopin: Thematisch-Bibliographisches Werkverzeichnis (conegut com a Katalogiem Kobylańskiej o KK) (catàleg Kobylańska), un catàleg temàtic complet i definitiu de totes les composicions musicals de Frédéric Chopin.

## Referències

* ↑ «Fryderyk Chopin - Centrum Informacji - Krystyna Kobylańska - Biogram» (en polonès). Narodowy Instytut Fryderyka Chopina. Arxivat de l'original el 2016-07-25. [Consulta: 19 gener 2021].
* ↑ L. Michael Griffel «Review: Reviewed Work: Frédéric Chopin: Thematisch-bibliographisches Werkverzeichnis per Krystyna Kobylańska». Notes (Second Series), 37, 4, 01-06-1981, pàg. 847-849. JSTOR: 940037.
# Kryzhanovskita

La kryzhanovskita és un mineral de la classe dels fosfats, que pertany al grup de la fosfoferrita. Rep el nom en honor de Vladimir Ilyich Kryzhanovskiy (Владимира Ильича Крыжановского) (25 de juny de 1881 - 1947), mineralogista rus, conservador del Museu Mineralògic Fersmann, de l'Acadèmia de Ciències, a Moscou.

## Característiques

La kryzhanovskita és un fosfat de fórmula química (Fe$^{3+}$,Mn$^{2+}$)₃(PO₄)₂(OH,H₂O)₃. Cristal·litza en el sistema ortoròmbic. La seva duresa a l'escala de Mohs es troba entre 3,5 i 4. Es pot derivar de la fosfoferrita per oxidació.
Segons la classificació de Nickel-Strunz, la kryzhanovskita pertany a «08.CC - Fosfats sense anions addicionals, amb H₂O, només amb cations de mida mitjana, RO₄:H₂O = 1:1,5» juntament amb els següents minerals: garyansel·lita, landesita, fosfoferrita, reddingita, kaatialaïta i leogangita.

## Formació i jaciments

Va ser descoberta a la pegmatita Ak-Kezen', situada a la localitat de Belogorskii, a la província del Kazakhstan Oriental (Kazakhstan). També ha estat descrita al Canadà, els Estats Units, Alemanya, Itàlia, Polònia, Suïssa, Portugal, Espanya, el Marroc, Namíbia, Austràlia i al planeta Mart.

## Referències

* ↑ «Kryzhanovskite» (en anglès). Mindat. [Consulta: 11 juliol 2019].
# Kožany

Kožany és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1350.
# Kožuchovce

Kožuchovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1618.
# Ker-Xavier Roussel

François Xavier Roussel, anomenat també Ker-Xavier Roussel (Lorry-lès-Metz, 10 de desembre de 1867 - L'Étang-la-Ville, 1944), fou un artista francès que formà part dels Nabis.

## Referències

* ↑ «Ker-Xavier Roussel». Gran Enciclopèdia Catalana. Barcelona: Grup Enciclopèdia Catalana.
* ↑ Clement, Russell T.; Houzé, Annick; Erbolato-Ramsey, Christiane. «Ker-Xavier Rousselː biography». A: A Sourcebook of Gauguin's Symbolist Followers: Les Nabis, Pont-Aven, Rose + Croix. Greenwood Publishing Group, 2004, p. 567–570. ISBN 978-0-313-31205-2.

## Enllaços externs

* Lloc web sobre Ker-Xavier Roussel
# Tlahuica

El tlahuica, també anomenat atzinca o ocuilteco, és una llengua parlada per 842 persones que habiten principalment en la localitat de San Juan Atzingo, en el sud de l'Estat de Mèxic, en el centre de Mèxic. És una llengua afiliada al grup otopame de la família lingüística otomang. De vegades s'usa el nom matlatzinca per a aquesta llengua, de fet el matlatzinca pròpiament dit és una variant, relativament propera al tlahuica pròpiament dit, una tercera variant parlada a Michoacán és el pirinda.
En el seu idioma natiu, el tlahuica o ocuilteco rep el nom de pjiekak'joo, que significa 'el que jo soc', o 'el que jo parlo', segons les traduccions dels nadius. El terme ocuiltecah significa en nàhuatl 'gent del lloc de cucs', el nom ocuiltec tal vegada és confús perquè actualment la llengua no s'usa a Ocuila sinó a dues ranxeries dependents d'aquesta localitat.
Per la grandària extremadament reduïda de la seva comunitat lingüística, el tlahuica és classificat com una llengua en imminent perill d'extinció. En el cens de 2000, només 26 persones de menys de 20 anys estaven documentats com a parlants d'ocuilteco. A partir de 2001, la llengua tlahuica ha passat a ser considerada com a llengua nacional per la legislació mexicana en matèria de drets lingüístics. A partir de l'any 2003 ha estat inclosa dins del Premi de Poesia Jove "Acolmiztli Nezahualcóyotl".

## Referències

* ↑ INEGI, 2000.

## Bibliografia

* Jacques Soustelle [1937](1992): La família lingüística Otomí-Pame de México Central, Fondo de Cultura Económica, México DF, ISBN 968-16-4116-7.
# Cançoner d'obres enamorades

El Caçoner d'obres enamorades, Cançoner d'amor o Cançoner de París és un cançoner medieval copiat a les darreries del segle xv, probablement a la dècada del 1460 a Barcelona. Rep la sigla J.
Es conserva a la Biblioteca Nacional de França (signatura: ms esp. 225).
Recull poesies d'Ausiàs March i obres de poetes contemporanis o posteriors amb poemes més antics intercalats.

## Referències

* ↑ Vicente Beltrán; Vicente Beltrán Pepió Poesia, escriptura i societat: el camins de March. L'Abadia de Montserrat, 2006, p. 91–. ISBN 978-84-8415-822-6.
* ↑ Jaume Massó i Torrents; Biblioteca de Catalunya Catàleg dels manuscrits de la Biblioteca de Catalunya. Biblioteca de Catalunya, 1989, p. 39–. ISBN 978-84-7845-002-2.
* 1 2 Anna Alberni. Dels trobadors a Ausiàs March: el patrimoni de la Biblioteca de Catalunya: Generalitat de Catalunya. Departament de Cultura. ohDigital, 9 juny 2017, p. 103–.
# Kopstal

Kopstal (luxemburguès Koplescht) és una comuna i vila a l'est de Luxemburg, que forma part del cantó de Capellen. Comprèn les viles de Kopstal i Bridel. Limita amb les comunes de Kehlen, Luxemburg, Steinsel, Strassen i Walferdange.

## Població

| Nacionalitat | Població | % |
| luxemburguesos | 1.806 | 60,16% |
| Forasters | 1.196 | 39,84% |
| - portuguesos | 186 | 6,20% |
| - francesos | 217 | 7,23% |
| - italians | 51 | 1,70% |
| - belgues | 154 | 5,13% |
| - alemanys | 173 | 5,76% |
| - iugoslaus | 24 | 0,80% |
| - altres | 391 | 13,02% |

## Evolució demogràfica

| Any | Població |
| 15/02/2001 | 3.002 |
| 01/01/2002 | 3.001 |
| 01/01/2003 | 2.955 |
| 01/01/2004 | 2.958 |
| 01/01/2005 | 2.975 |
# Thomas Southcliffe Ashton

Thomas Southcliffe Ashton (1889–1968) va ser un historiador de l'economia anglès. Va ser professor d'història de l'economia a la London School of Economics de la the Universitat de Londres des de 1944 fins a 1954, i Emeritus Professor fins a la seva mort el 1968. La seva obra més coneguda és el manual publicat el 1948 The Industrial Revolution (1760–1830), on expressava u punt de vista positiu pels beneficis de l'era de la Revolució Industrial.
Va fer donació de diners per tal d'instituir el premi anual T. S. Ashton Prize, de l' Economic History Society. Actualment és de £750 per l'autor del millor article acceptat per a ser publicat a la revista Economic History Review en els dos anys anteriors.
Segons una revelació feta per la BBC el gener de 2012, Ashton refusà el seu nomenament de cavaller l'any 1957.

## Obres

Les seves publicacions cobreixen l'economia del segle xviii i inclouen les indústries del ferro, l'acer i el carbó:
* Iron and Steel in the Industrial Revolution (1924)
* The Coal Industry (with Joseph Sykes) (1929)
* Economic and Social Investigations in Manchester 1833–1933 (1934)
* An Eighteenth-Century Industrialist: Peter Stubs of Warrington 1756 – 1806 (1939)
* The Industrial Revolution (1760–1830) (1948, 1997) online edition
* An Economic History of England: the Eighteenth Century (1955) online edition
* Economic Fluctuations in England 1700–1800 (1959)
* English Overseas Trade Statistics 1697–1808 (1960), by E. B. Schumpeter, edited by T. S. Ashton

## Referències

* ↑ http://www.cabinetoffice.gov.uk/sites/default/files/resources/document2012-01-24-075439.pdf

## Enllaços externs

* Economic History Society
# Joe Locke (actor)

Joe Locke (Douglas, 24 de setembre de 2003), de nom complet Joseph William Locke, és un actor manx conegut pel paper de Charlie Spring a la sèrie de Netflix Heartstopper.

## Biografia

Locke va néixer a Douglas (illa de Man). Va estudiar a la Ballakermeen High School. Ha participat en les National Theatre Connections del 2020, així com en produccions al Teatre Gaiety i juntament amb el grup juvenil del Centre d'Arts de Kensington. Locke ha parlat públicament sobre les seves vivències com a jove gai a l'Illa de Man i els paral·lelismes que hi ha amb la història d'en Charlie.
L'abril del 2021, va ser anunciat que faria del protagonista Charles "Charlie" Spring en el seu debut televisiu al costat de Kit Connor en la sèrie de Netflix per a jóvens adults Heartstopper, una adaptació del còmic web i la novel·la gràfica homònimes d'Alice Oseman. Va ser triat d'entre 10 000 candidats. Mentre que Locke tenia 17 anys durant el rodatge, el personatge que interpretava era un estudiant d'uns 15 anys en una grammar school anglesa per a nois.

## Filmografia

| Any | Títol | Paper | Anotacions |
| 2022 | Heartstopper | Charles "Charlie" Spring | Protagonista; 8 episodis |

## Referències

* ↑ O'Connor, Rachael (en anglès) Metro, 22-04-2022 [Consulta: 23 abril 2022].
* ↑ Williams, K-Ci (en anglès) Teen Vogue, 22-04-2022 [Consulta: 23 abril 2022].
* ↑ «Students petition Tynwald to reverse Syrian refugee position» (en anglès). Manx Radio, 26-11-2019. [Consulta: 23 abril 2021].
* ↑ «Netflix show starring Manx actor streams next week» (en anglès). Manx Radio, 17-04-2022. [Consulta: 17 abril 2022].
* ↑ «Còpia arxivada» (en anglès). IOM Today, 02-05-2021. Arxivat de l'original el 4 de maig 2021 [Consulta: 3 maig 2021].
* ↑ «Manx actor lands role in Netflix series» (en anglès), 24-04-2021. [Consulta: 25 abril 2021].
* ↑ James, Alastair. «Heartstopper's young stars are ready to share the love in Netflix's most uplifting LGBTQ series yet» (en anglès). Attitude UK, 13-04-2022. [Consulta: 26 abril 2022].
* ↑ Stroud, Will Attitude, 22-04-2021 [Consulta: 22 abril 2021].
* ↑ «Joe Locke - 1883 Magazine - Heartstopper» (en anglès). 1883 Magazine, 21-04-2022. [Consulta: 25 abril 2022].
* ↑ Harrison, Ellie. «Heartstopper's Joe Locke: 'Lots of queer teenagers feel like they don't deserve love'» (en anglès). The Independent, 24-04-2022. [Consulta: 24 abril 2022].
* ↑ «Who Plays Charlie Spring In Netflix's 'Heartstopper'? Everything You Need To Know About Joe Locke» (en anglès). Capital FM. [Consulta: 24 abril 2022].
* ↑ James, Alastair (en anglès) Attitude, 13-04-2022 [Consulta: 16 abril 2022].
# Kepteni

Kepteni (en rus: Кептени) és un poble de la república de Sakhà, a Rússia, que en el cens del 2010 tenia 1.081 habitants, pertany al districte de Borogontsi.

## Referències

* ↑ Хохлачев В.. Заполярный Помпей.